
PATVIRTINTA

Šakių rajono savivaldybės administracijos 
direktoriaus 2012 m. sausio 10 d. 
įsakymu Nr.AT-31
VALSTYBĖS BIUDŽETO LĖŠŲ, SKIRTŲ 2012 M. SOCIALINĖMS IŠMOKOMS, KOMPENSACIJOMS IR SOCIALINĖMS PASLAUGOMS ADMINISTRUOTI, APSKAIČIAVIMO TVARKA

I. BENDROSIOS NUOSTATOS


1. Šis tvarkos aprašas nustato Lietuvos Respublikos valstybės biudžeto lėšų, skirtų savivaldybės administracijai socialinėms išmokoms, kompensacijoms ir socialinėms paslaugoms, numatytoms Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatyme (Žin., 2003, Nr. 73-3352; 2006, Nr. 130-4889) (toliau − socialinės išmokos ir kompensacijos), ir išmokoms, numatytoms Lietuvos Respublikos įstatyme „Dėl paramos mirties atveju“ (Žin., 1993, Nr. 73-1371) (toliau – socialinės išmokos), administruoti apskaičiavimo tvarką.

2. Rajono savivaldybės administracijos Socialinės paramos skyriaus darbuotojams socialinių išmokų administravimo funkcijai lėšos darbo užmokesčiui ir socialiniam draudimui skaičiuojamos proporcingai administruojamų atitinkamų išmokų skaičiui.

3. Lėšos šildymo išlaidoms apskaičiuojamos atsižvelgiant į patalpų, kuriose dirba valstybės tarnautojai ir darbuotojai, dirbantys pagal darbo sutartis, kurių pareigybės aprašymuose yra numatyta socialinių išmokų ir kompensacijų administravimo funkcija, apšildymo plotą. Nustatomas socialinėms išmokoms administruoti apšildymo plotas – 15,44 m2 , kompensacijoms administruoti apšildymo plotas – 3,0 m2 . Nustatoma, kad 1 m2  šildyti sunaudojama 17 kWh vienam mėnesiui. 1 kWh kaina nustatoma 0,324 Lt pagal rajono savivaldybės administracijos direktoriaus 2011 m. gruodžio 9 d. įsakymą Nr.AT-1738.

4. Lėšos elektros energijos išlaidoms apskaičiuojamos atsižvelgiant į  patalpų, kuriose dirba valstybės tarnautojai ir darbuotojai, dirbantys pagal darbo sutartis, kurių pareigybės aprašymuose yra numatyta socialinių išmokų ir kompensacijų administravimo funkcija, apšvietimo plotą. Nustatomas socialinių išmokų administravimui naudojamas apšvietimo plotas – 15,44 m2, kompensacijoms administruoti – 3,0 m2. Nustatoma, kad 1 m2  apšvietimui sunaudojama elektros energijos išlaidų 11,7 kWh vienam mėnesiui. 1 kWh kaina nustatoma 0,4671 Lt už 1 kWh pagal rajono savivaldybės administracijos direktoriaus 2011 m. gruodžio 9 d. įsakymą Nr.AT-1738.

5. Lėšos vandentiekio ir kanalizacijos paslaugų apmokėjimui apskaičiuojamos atsižvelgiant į valstybės tarnautojų ir darbuotojų, dirbančių pagal darbo sutartis, kurių pareigybės aprašymuose yra numatyta socialinių išmokų ir kompensacijų administravimo funkcija, skaičių. Nustatoma, kad savivaldybės administracijoje socialinių išmokų administravimo funkciją vykdo 1,5 etato dirbantys penki darbuotojai, o kompensacijų administravimo funkciją vykdo 0,3 etatu dirbantys trys darbuotojai. Vienam darbuotojui vandens sunaudojimas metams nustatomas 2,0 m3.

6. Lėšos kitoms prekėms įsigyti planuojamos kanceliarinėms prekėms ir prekėms darbo vietoms steigti, atnaujinti ir papildyti.

7. Socialinių išmokų administravimui skiriami trys telefono aparatai, kurių vieno mėnesio išlaidos nustatomos 130,00 Lt. Socialinių išmokų administravimui skiriama 29 proc. išlaidų. Skiriamas vienas mobilusis telefonas. Apmokama 10 procentų mobiliojo telefono Nr. 861568544 abonementinio mokesčio ir pokalbių išlaidų. Kompensacijų administravimui skiriami du telefono aparatai, kurių vieno mėnesio išlaidos nustatomos 130,00 Lt. Kompensacijoms administruoti skiriama 6,0 proc. nustatytų išlaidų

8. Lėšos komandiruotėms planuojamos tik komandiruotėms Lietuvos Respublikos teritorijoje.

9. Lėšos darbo užmokesčiui ir socialinio draudimo įmokoms skaičiuojamos tik darbuotojams, kurių pareigybių aprašymuose yra numatyta socialinių paslaugų administravimo funkcija.

